Kristadelfianere

Kristadelfianerne er et kristent trossamfunn som ble grunnlagt av John Thomas i USA i 1847. Medlemmene er kjent for å ha en forståelse av Bibelen som andre kristne ofte betrakter som vesentilig avvikende fra vanlig kristen lære. Kristadelfianerne har et beregnet medlemsantall på 60 000 i omkring 130 land i dag. Bevegelsen finnes også i Norge.

Betegnelsen kristadelfianerne er laget av de latinske ordene for «brødre i Kristus» og henviser til et sitat fra Paulus' brev til kolosserne i Bibelen. Der heter det i 1. kapittel, 2. vers: «(...) hilser de hellige i Kolossai, de troende søsken i Kristus: Nåde være med dere og fred fra Gud, vår Far!»

 Bakgrunn 
Den viktigste personen i samfunnets tidligste tid var John Thomas. Han ble født i 1805 i London. Hans familie var religiøs, og hans egne religiøse søken fikk ham til å undersøke forskjellige religiøse lærer. Som ung legestudent skrev han flere bøker hvor han fremholdt tanken om en tilværelse etter døden hvor legemet og sjelen skilles ad. I 1830-årene arbeidet han på et skip. Da skipet en gang kom ut for et kraftig uvær, lovte han at hvis han kom trygt i land skulle han gjøre alt for å gjøre Guds vilje. Skipet kom trygt i land, og dette ble et vendepunkt for ham. Han drog til Cincinnati i Ohio, hvor han ble kjent med cambellittene og sluttet seg til dem, men han forlot dem igjen. Siden begynte han å utgi litteratur hvor han fremholdt nye tanker. I 1847 begynte han å danne en egen menighet. Siden reiste han rundt både i Statene og Storbritannia for å forkynne. Han døde til slutt i New Jersey i 1871, og ble gravlagt i Brooklyn. 

Etter hans død var en skotsk kristadelfianer, Robert RobertsRoberts, R. Åpenbaringen – vanskelig, men viktig å forstå (Thirteen Lectures on the Apocalypse) en viktig foregangsmann. I hans tid ble samfunnet ytterligere styrket og vant tilhengere på begge sider av Atlanterhavet, og i Australia.I Nord-Amerika utformingen av deres Statements of Faith førte til splittelsen mellom de såkalte Amended Christadelphians (5,000 medlemmer) og Unamended Christadelphians(1,500 medlemmer). Roberts skrev boken Christendom Astray i 1884. 1911 gitt ut en norsk oversettelse Kristendom på avveie.Owen Stanley Into all the world – Historien om Kristadelfiansk Bibelsk Misjonssambands arbeid 1998

 Lærepunkter 
 Kristadelfianerne tror at Bibelen er Guds ord og er menneskenes eneste mulighet til kunnskap om ham. Den er feilfri. Men feil med avskriving og oversettelse kan forekomme.Norris, Alfred. Det å forstå Bibelen	(Understanding the Bible)

 De forkaster den alminnelige læren om treenigheten. De tror at det er bare én Gud, Faderen. Den hellige ånd er Guds kraft. Jesus er Guds Sønn, født av jomfru Maria. Han hadde ingen førmenneskelig tilværelse. Ved sitt syndefrie liv åpnet Jesus veien til frelse fra døden.Heaster, Duncan Hva er evangeliet?

 Jesus skal komme tilbake til jorden og opprette et rike.Israel, Guds utvalgte folk (Israel, God's chosen people). Kristadelfianerne.

 Døden er en ubevisst tilstand og det fins ikke noe helvete hvor døde blir straffet.Bibelens Lære om Gud, Mennesket og Frelsen (Bible Teaching about God, Man and Salvation). Kristadelfianerne.

 Det skal finne sted en oppstandelse, og de som blir godkjent av Gud skal leve evig på jorden i fremtiden.Ashton M. Raised to judgement 

 Et særtrekk i deres tro er at Djevelen ikke anses for å være en person, men kun en betegnelse på det onde.En orientering om Jobs Bok, som hjelper oss til å forstå Jobs 'Satan'	(Understanding 'Satan' in the book of Job)Syndens Menneske, Antikrist og Økumenisk Samarbeid	(The Man of Sin, Antichrist and Ecumenical Cooperation)Ondskaps Problem – Djevelens vesen og virkemåte (The Problem of Evil). Kristadelfianerne

 Dåpen er en avgjørende betingelse for å få del i dette evige liv. Dåpen må være troens dåp av mennesker som er istand til å tenke selv.Willetts Ray Mektig til å Frelse – Profeten Jesajas budskap (Mighty to Save – The Message of Isaiah)

 Referanser 

 Eksterne lenker 

  Med Åpen Bibel
  The Christadelphian magazine
  Online Library

Kategori:Antitrinitarisme
Kategori:Kristne trossamfunn
Kategori:Kolosserbrevet